Aftale om Den Kommunale Kompetencefond

KL

FOA - Fag Og Arbejde

HK Kommunal

Forhandlingskartellet

3F - Fagligt Fælles Forbund

Socialpædagogerne

BUPL – Børne- og Ungdomspædagogernes Landsforbund

Teknisk Landsforbund

Dansk Metal

Dansk Socialrådgiverforening

Akademikerne

Indholdsfortegnelse Side

[§ 1. Indledning og formål 3](#_Toc57727239)

[§ 2. Hvem er omfattet af aftalen 3](#_Toc57727240)

[§ 3. Midlernes anvendelse 3](#_Toc57727241)

[§ 4. Styring og administration 4](#_Toc57727242)

[§ 5. Økonomi og opkrævning af midler 5](#_Toc57727243)

[§ 6. Ikrafttræden og opsigelse 6](#_Toc57727244)

[Protokollat 1 – Serviceaftalevirksomheder 9](#_Toc57727245)

## § 1. Indledning og formål

Med denne aftale etablerer parterne Den Kommunale Kompetencefond.

Formålet med aftalen er at fremme og understøtte kommunernes kompetenceudviklingsindsats og sikre medarbejderne et øget kompetenceniveau, til gavn for den kommunale opgaveløsning og medarbejdernes udviklingsmuligheder på arbejdsmarkedet.

Fondens midler anvendes i sammenhæng med kommunernes strategiske kompetenceudviklingsaktiviteter, og understøtter en langsigtet vidensbaseret udvikling af praksis og sikrer dermed høj faglig kvalitet.

Fonden er et supplement til den indsats, som i øvrigt finder sted i kommunerne.

## § 2. Hvem er omfattet af aftalen

### Stk. 1

Aftalen omfatter alle ansatte inden for de organisationers forhandlingsområde, som er omfattet af bilag 1:

1. i KL’s forhandlingsområde,
2. på selvejende institutioner m.v., med hvilke Københavns Kommune har indgået driftsoverenskomst, og hvor det af driftsoverenskomsten fremgår, at de kommunale overenskomster gælder.

Bemærkning:

KL’s forhandlingsområde er alle kommuner, alle kommunale fællesskaber i henhold til den Kommunale Styrelseslovs § 60, trafikselskaber, alle selvstyrehavne og alle selvejende dag- og døgninstitutioner for børn og unge og selvejende institutioner for voksne, som kommunen har indgået driftsaftale med, og hvor løn- og ansættelsesvilkårene er omfattet af Kommunernes Lønningsnævns tilsyn.

### Stk. 2

Som en tidsbegrænset ordning til og med den 31. marts 2021 **[O.21] Ordningen forlænges til den 31. marts 2024 [O.21]**er det aftalt, at aftalen om kompetenceudvikling gælder for serviceaftalevirksomheder i forhold til de medarbejdere, der er omfattet af overenskomster, som er underskrevet af de i protokollat 1 nævnte parter.

## § 3. Midlernes anvendelse

### Stk. 1

Midlerne i Den Kommunale Kompetencefond skal fortrinsvis anvendes til kompetencegivende efter- og videreuddannelse hos anerkendte udbydere.

### Stk. 2

Ansøgning til fonden foregår på følgende måde:

* Der kan søges op til 30.000 kr. pr. 1. maj 2021pr. ansat pr. år fra fonden.
* Som en tidsbegrænset ordning fra den 1. maj 2021 til og med den 31. marts 2024, kan der søge op til 50.000 kr. pr ansat pr. år fra fonden, hvis der ansøges om en masteruddannelse.
* Der ansøges elektronisk via www.denkommunalekompetencefond.dk
* Ansøgninger underskrives af den ansatte, dennes leder samt den (lokale) repræsentant for den forhandlings- og aftaleberettigede organisation, der er part i denne aftale. Ansøgninger fra flere personer fra den samme arbejdsplads, der søger den samme aktivitet, kan indsendes som en samlet ansøgning.

### Stk. 3

Midler fra fonden tildeles alene ansøgninger, hvor der er en kommunal medfinansiering på minimum 20 % af det ansøgte beløb. Det er en forudsætning for tildelingen, at der er tale om aktiviteter, der ligger udover den indsats, der i øvrigt finder sted i kommunerne.

### Stk. 4

Medarbejderudviklingssamtaler og udviklingsplaner er det naturlige udgangspunkt for ansøgninger om midler, og der forudsættes en individuel udviklingsplan på de overenskomstområder, hvor det er aftalt.

### Stk. 5

Den Kommunale Kompetencefond behandler ansøgningen, og der modtages normalt svar på ansøgningen indenfor 14 dage.

### Stk. 6

Godkendte beløb udbetales fra Den Kommunale Kompetencefond direkte til arbejdspladsens CVR-nr./P-nr.

### Stk. 7

Fondens midler kan ikke anvendes til at støtte ansøgninger om uddannelser, der er overenskomstmæssigt fastsat eller hvortil der er særskilt offentlig finansiering, fx i forbindelse med særlige lovgivningsmæssige indsatsområder eller trepartsaftaler, herunder lederuddannelser, der er omfattet af pkt. 14 i trepartsaftale af 1. juli 2007 samt faktaark pkt. III.3.

## § 4. Styring og administration

### Stk. 1

Den Kommunale Kompetencefond består af følgende Fondsområder:

* Fondsområde I – Overenskomster hvor FOA, 3F og håndværkerorganisationerne er part
* Fondsområde II – Overenskomster hvor SL er part
* Fondsområde III – Overenskomster hvor HK, DS og TL er part
* Fondsområde IV – Overenskomster hvor BUPL og Forhandlingskartellet er part
* Fondsområde V – Overenskomster hvor AC er part

Fordelingen af overenskomster på fondsområder fremgår af bilag 1.

### Stk.2

Driften af Den Kommunale Kompetencefond ledes af en styregruppe med repræsentanter fra KL og de deltagende organisationer således: 2-3 repræsentanter fra KL, 2 repræsentanter fra organisationerne i fondsområde I og 1 repræsentant fra hvert af de øvrige fondsområder samt 1 repræsentant for organisationerne i Tryghedspuljen. Styregruppen træffer beslutning i enighed.

Styregruppen:

* Træffer beslutning om administrationen for alle fondsområder, så det sker billigt og effektivt.
* Udarbejder statistik og regnskab for alle fondsområder og de enkelte organisationers finansieringsbidrag.
* Træffer beslutning om informationsaktiviteter af generel karakter og kan forestå informationsaktiviteter, der er specifik for de enkelte fondsområder, i samarbejde med parterne på fondsområdet.

### Stk. 3

Styregruppen træffer beslutning om sekretariatsbetjening af Den Kommunale Kompetencefond, herunder om evt. samarbejde om fælles sekretariatsbetjening af Den Kommunale Kompetencefond og Tryghedspuljen.

### Stk. 4

Udgifter til sekretariat, administration og IT-løsninger, evaluering, informationsaktiviteter generelt og på de enkelte fondsområder mv. finansieres inden for Den Kommunale Kompetencefonds økonomiske ramme fordelt forholdsmæssigt mellem de fem fondsområder.

### Stk. 5

Styregruppen sikrer, at midlerne tildeles efter § 3, stk. 1 og de supplerende kriterier, der fastsættes af parterne på de enkelte fondsområder, jf. bilag 1. Kriterierne kan ændres ved enighed mellem parterne. Hvis der ansøges om midler, der ikke uden videre kan afgøres om falder inden for kriterierne, træffes afgørelse ved enighed mellem parterne på fondsområdet.

### Stk. 6

På de enkelte fondsområder, jf. bilag 1, drøfter parterne:

* Forhold af betydning for fondsområdet, herunder ændring i den bevillingsmæssigepraksis på fondsområdet.
* Strukturering af samarbejdet på fondsområdet, hvis der er behov for det. Den løbende kontakt mellem parterne forestås af én sekretariatsrepræsentant fra hver part.

## § 5. Økonomi og opkrævning af midler

### Stk. 1

Der afsættes midler til Den Kommunale Kompetencefond, som led i overenskomstforhandlingerne.

Det kan være engangsmidler eller varige midler, herunder ATP-midler jf. pkt. 8 og bilag 11 i KL-KTO-forliget fra 2013 og provenue ved ændringer af den fælleskommunale gruppelivsordning jf. pkt. 10.1 og ATP-engangsprovenue, jf. bilag 21 fra KL's forlig med Forhandlingsselskabet fra 2015. Som led i KL's forlig med Forhandlingsselskabet fra 2018, pkt. 8 og bilag 8, er det aftalte uddannelsesløft "Fra ufaglært til faglært" videreført, og de ved O15 afsatte midler varigt tilført Den Kommunale Kompetencefond til anvendelse inden for de enkelte organisationers områder særskilt til det øremærket formål.

Midlerne anvendes på fondsområderne efter de tilførsler, der er sket fra de enkelte organisationers overenskomstforhandlinger.

For at sikre en smidig anvendelse af midlerne er parterne på fondsområderne indstillet på at hjælpe hinanden og de andre fondsområder med korterevarende likviditetsproblemer.Som et led i den løbende statistik og regnskab for alle fondsområder følges forbruget på de enkelte organisationers finansieringsbidrag. Endvidere følges de enkelte kommuners træk på fonden.

Der er afsat midler til fonden i henhold til bilag 2 for de enkelte organisationer.

### Stk. 2

Opkrævningen sker sammen med opkrævningen af AKUT-bidrag. Opkrævningen sker som hidtil årligt, pr. 1.juli i det første år af overenskomstperioden og pr. 1. januar i de følgende hele år af overenskomstperioden, medmindre andet aftales. Fonden modtager de i bilag 2 anførte beløb.

## § 6. Ikrafttræden og opsigelse

### Stk. 1

Aftalen træder i kraft den 1. april 2021.

### Stk. 2

Aftalen kan opsiges skriftligt med tre måneders varsel, dog tidligst den 31. marts 2024.

### Stk. 3

Hvis Den Kommunale Kompetencefond afvikles, tilbageføres midlerne til anvendelse for de bidragende overenskomstområder efter aftale mellem parterne som led i overenskomstforhandlingerne.

København,

For KL

Michael Ziegler

Sanne Brønserud Larsen

For

FOA – Fag og Arbejde

Mona Striib

For

HK Kommunal

Susanne Fagerlund

Lene Roed

For

Forhandlingskartellet

Vibeke Bredsdorff Sørensen

Lars Kehlet Nørskov

For

3F – Fagligt Fælles Forbund

Nina Vedel Møller

For

Socialpædagogerne

Benny Andersen

For

BUPL

Elisa Rimpler

For

Teknisk Landsforbund

Jannik Frank Petersen

For

Dansk Metal/håndværkerorganisationerne

Ida Skiaker Knudsen

For

Dansk Socialrådgiverforening

Mads Bilstrup

For

Akademikerne

Lars Qvistgaard

# Protokollat 1 – Serviceaftalevirksomheder

Serviceaftalevirksomheder, som deler overenskomster med kommunerne, omfattes af Den Kommunale Kompetencefond. Aftalen gælder for medarbejdere, som er ansat på et overenskomstområde, hvor de underskrevne organisationer er forhandlingspart.

Protokollatet træder i kraft den 1. april 2018. Protokollatet er midlertidigt og ophører den 31. marts 2024.

København, den

For

KL

Michael Ziegler

Sanne Brønserud Larsen

For

FOA – Fag og Arbejde

Mona Striib

For

HK Kommunal

Susanne Fagerlund

Lene Roed

For

Forhandlingskartellet

Vibeke Bredsdorff Sørensen

Lars Kehlet Nørskov

For

3F – Fagligt Fælles Forbund

Nina Vedel Møller

For

Socialpædagogerne

Benny Andersen

For

Teknisk Landsforbund

Jannik Frank Petersen

For

Metal/håndværkerorganisationerne

Ida Skiaker Knudsen

For

Dansk Socialrådgiverforening

Mads Bilstrup